Sulwe ni jina la kitabu cha watoto ambacho kiliandikwa na mwigizaji anayeitwa Lupita Nyong’o. Vashti Harrison ni mchoraji wa kitabu hicho. Kisa hiki kinamfuata msichana ambaye anaitwa Sulwe. Sulwe ana wasiwasi kutokana na rangi ya ngozi yake. Rangi ya ngozi yake ni nyeusi zaidi kuliko wanafamilia wao na wanafunzi wenzake. Sulwe anataka rangi ya ngozi yake isiwe nyeusi. Kwa hivyo, yeye anajaribu kutafuta njia ya kubadilisha rangi ya ngozi yake nyeupe. Kwa hivyo, Sulwe anaanza safari ya kichawi ambayo inabadilisha kila kitu. Katika safari hiyo, Sulwe anajifunza kwamba umuhimu, urembo, na uzuri wa mtu hauhusiani wala hautegemeani na rangi ya ngozi ya mtu. Hatimaye, anajifunza kupenda rangi ya ngozi yake na wasiwasi wake unakoma. Wakati Lupita Nyong'o alipokuwa mtoto, yeye alikuwa na wasiwasi kutokana na rangi ya ngozi yake, sawa na Sulwe. Yeye anakumbuka kwamba alikuwa akijitambua katika shule yake, na aliogopa mtazamo wa wanafunzi wenzake juu ya rangi ya ngozi yake. Kama Sulwe, Bi Nyong’o alifikiri kwamba rangi ya ngozi ya aina ya dada yake, ambaye ana rangi ya ngozi yenye kung’aa, ilionekana kuwa “nzuri”.